За държавите членки, които са избрали да представят месечна статистика за безработицата [вариант 1] или месечни оценки за безработицата [вариант 3]:
 а)
 първото предаване за референтния месец май 2021 г. трябва да включва и месечна статистика за безработицата или съответно месечни оценки за безработицата за референтните месеци от януари до април 2021 г.;
 б)
 предаването за референтния месец април 2022 г. трябва да включва динамични редове без прекъсвания за месечната статистика за безработицата или съответно месечните оценки за безработицата за всички референтни месеци за ретроспективния период до януари 2009 г. включително;
 в)
 от референтния месец май 2022 г. нататък предаването трябва да включва ревизирани динамични редове за ретроспективния период до януари 2009 г.
 2. За държавите членки, които са избрали да представят месечни сурови данни за безработицата [вариант 2], първото предаване за референтния месец май 2021 г. трябва да включва и месечни сурови данни за безработицата за ретроспективния период до януари 2009 г.
 Член 6
 Източници и методи
 1. Най-късно до 19 юли 2020 г. държавите членки, които са избрали да представят месечни оценки за безработицата [вариант 3] или съответно месечни сурови данни за безработицата [вариант 2], предават на Комисията (Евростат) описание на методите и източниците, използвани съответно за съставяне на месечните оценки за безработицата или за получаване на месечните сурови данни за безработицата.
 2. Държавите членки, които са избрали да представят месечна статистика за безработицата [вариант 1], предават само описание на методите, използвани за получаване на месечната статистика от тримесечните данни в областта на работната сила, събирани съгласно Регламент (ЕС) 2019/1700.
 3. Държавите членки информират Комисията (Евростат) два месеца преди въвеждането на промени в описанието, предоставено в съответствие с параграфи 1 или 2, и предават актуализираната документация не по-късно от шест месеца след въвеждането на промените.
 4. При всяко месечно предаване държавите членки включват информация за евентуалните прекъсвания в динамичните редове, както и други специални събития, които могат да повлияят на съпоставимостта във времето.
 Член 7
 Изисквания за качество
 1. Комисията (Евростат) наблюдава качеството на общия месечен коефициент на безработица съгласно концепцията на МОТ, който се публикува от държавите членки (варианти 1 и 3) или от Евростат (вариант 2) като основен показател.
 2. Качеството на общия месечен коефициент на безработица се наблюдава на всеки три години чрез набора от показатели и прагове, включени в приложение IV.
 Член 8
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2019 година.
 За Комисията
 Председател
 Ursula VON DER LEYEN
 (1) ОВ L 261I, 14.10.2019 г., стр. 1.
 (2) Съобщение на Комисията до Европейския парламент и до Съвета относно статистиката в еврозоната „Към подобрени методики за статистиката и показателите в еврозоната“, COM(2002) 661.
 (3) Прието на 11 октомври 2013 г. от 19-ата Международна конференция на статистиците по труда в първата ѝ резолюция относно статистиката за труда, заетостта и използването на работната сила.
 ПРИЛОЖЕНИЕ I
 Месечна статистика за безработицата, представяна